camorra, na ang kakulangan sa lakas na napupuna sa bayang ito, ay alinsunod sa napakaraming tubig na iniinom ng mga tao rito. si isagani na halos kasingtaas ng mag aalahas, ay tumuwid: sabihin ninyo kay. camorra, ang sabi kaagad ni basilio, na sinikong palihim si isagani sabihin ninyo sa kanya, na kung tubig ang iniinom niya at hindi alak serbesa, marahil ay ikabuti ng lahat at hindi pa siya magiging sanhi ng bulungbulungan. at sabihin ninyo sa kaniya ang dugtong ni isagani, na hindi pinuna ang pagsiko ng kanyang kaibigan na ang tubig ay matamis at napaiinom, ngunit lumulunod sa alak at sa serbesa at pumapatay sa apoy; na pag pinaiinit ay nagiging sulak, na pag namumuhi ay nagiging karagatang malawak at minsan ay pumugnaw na sa katauhan at pinapanginig ang mundo. itinaas ni simoun ang ulo, at kahit ang tingin niyay hindi makita dahil sa pagkatakip ng salaming asul, ay nakita sa kaniyang mukha ang paghanga. mainam na tugon!